Lav et referat af nedenstående tekst:

Tekst:
En mandlig sygeplejerske på Aalborg Universitetshospital er anmeldt for at have begået seksuelle overgreb mod indlagte patienter. Overgrebene er angiveligt sket på sygehusets Akut- og Traumecenter, mens patienterne var bedøvet. Ifølge TV2 Nords oplysninger har den ansatte filmet overgrebene med sin mobiltelefon. Aalborg Universitetshospital vil ikke kommentere på den konkrete sag, men fortæller, at hospitalet har faste retningslinjer, hvis en ansat har foretaget sig noget kriminelt. - Hvis en af vores medarbejdere bliver politianmeldt på den ene eller anden måde, så fratager vi dem øjeblikkeligt arbejdet, siger Lisbeth Lagoni, der er sygeplejefaglig direktør på Aalborg Universitetshospital, og fortsætter: - Hvis der kommer en politianmeldelse, så tager vi altid vores juridiske beredskab i brug, og så handler vi derefter. Nordjyllands Politi bekræfter at de efterforsker sagen, men de ønsker heller ikke at komme med yderligere kommentarer. Hverken politi eller sygehus vil fortælle om den ansatte er anmeldt for flere overgreb, eller hvor længe de har stået på. Sygehusledelsen forsikrer dog, at patienter kan være trygge, hvis de bliver indlagt på Akut og Traumecentreret i Aalborg.

Referat:
Nordjyllands Politi efterforsker lige nu en sag, hvor en mandlig sygeplejerske er anmeldt for seksuelle overgreb mod patienter på Aalborg Universitetshospital.